stanford-oval/wikipedia huggingface dataset:
Pagani Huayra

| Pagani Huayra |
| --- | --- |

Valmistustiedot
Valmistusmaa:   Italia
Valmistaja:  Pagani
Valmistusvuodet:  2011–2018
Korimalli:  2-ovinen coupé 2-ovinen roadster
Luokka:  superauto
Edeltäjä:  Pagani Zonda
Tekniset tiedot
Rakenne:  keskimoottori
Moottori:  V12
Iskutilavuus:  6,0 l
Polttoaine:  bensiini
Vetotapa:  takaveto
Vaihteisto:  7-vaihteinen sekventaali
Pagani Huayra on Paganin valmistama superauto, joka korvasi Pagani Zondan. Autoa valmistettiin vuosina 2011–2018 yhteensä 100 kappaletta.
Huayra esiteltiin suurelle yleisölle Geneven autonäyttelyssä maaliskuussa 2011. Auton voimanlähteenä on Mercedes-AMG:n kehittämä 6,0-litrainen turboahdettu V12-moottori. Voimansiirtona on Xtracin valmistama seitsemänvaihteinen yksikytkiminen sekventaalivaihteisto. Huayran suunnittelleen Horacio Paganin mukaan autossa ei käytetä hieman nopeammin vaihtavaa kaksoiskytkinvaihteistoa siitä syystä, että se nostaisi auton painoa liikaa.
Huayra on nimetty Etelä-Amerikkalaisen tuulen jumalan Huayra-tatan (transliteroitu myös Wayra Tata) mukaan.
Seuranneet mallit ovat Huayra BC vuonna 2016 ja Huayra Roadster vuonna 2018.
Codalunga on erikoismalli, jota valmistettiin viisi kappaletta, jotka räätälöitiin asiakaskohtaisesti.
Aerodynamiikka

Auton keulassa ja perässä on yhteensä neljä liikkuvaa siivekettä (kaksi edessä ja kaksi takana), joita ohjataan elektronisesti auton nopeuden, kallistuksen, sivuttaiskiihtyvyyden, ohjauskulman ja kaasun asennon mukaan. Siivekkeiden liikkuminen muuttaa auton aerodynamiikkaa eri tavoin jarrutuksissa ja kaarreajossa. Kaarreajossa vain sisäkaarteenpuoleiset siivekkeet nousevat pitovoiman lisäämiseksi sekä auton kallistumisen vähentämiseksi. Auton ilmanvastus on normaalisti 0,3 Cd, joka nousee 0,5 Cd kun kaikki neljä siivekettä ovat ylhäällä.
Huayra BC

Huayra BC on edelleen kehitetty malli. Malli on nimetty Horacio Paganin ystävän ja ensimmäisen asiakkaan Benny Caiolan mukaan. Muutoksena alkuperäiseen auto on kevyempi, moottorissa on enemmän tehoa ja vääntöä ja vaihteiston vaihtonopeus on puolitettu.
Roadster

Avomalli Huayra Roadster esiteltiin Geneven autonäyttelyssä maaliskuussa 2017. Se on coupéa 80 kilogrammaa kevyempi. Autossa on irrotettava katto.
Huayra R

Huayra R on uudelleen yhdessä HWA AG:n kanssa suunniteltu puhtaasti ratakäyttöön tarkoitettu erikoismalli, jossa perusmallista poiketen on vapaastihengittävä moottori. Huayra R:ää tullaan valmistamaan 30 kpl.
Aiheesta muualla

Kuvia tai muita tiedostoja aiheesta Pagani Huayra Wikimedia Commonsissa
Auton aerodynaamiset siivekkeet toiminnassa, kuvattu vuonna 2014 Goodwood Festival of Speedissä.
Pagani Huayra BC
Pagani Huayra Roadster
Paul-Emile Saadé

Paul-Emile Saadé (9. heinäkuuta 1933 Ehden – 21. syyskuuta 2022 Zgarta) oli libanonilainen maroniitteihin kuuluva piispa. Hänet vihittiin papiksi 12. huhtikuuta 1958 ja nimitettiin Antiokian vihkipiispaksi sekä Apamea in Syria dei Maronitin titulaaripiispaksi 2. toukokuuta 1986. Piispaksi konsekroinnin suoritti 12. heinäkuuta Nasrallah Pierre Sfeir, jota avustivat Roland Aboujaoudé, Georges Ali-Saber, Chucrallah Harb, Joseph Mohsen Béchara, Khalil Abi-Nader, Ignace Ziadé, Antoine Joubeir, Elie Farah, Joseph Merhi ja Ibrahim Hélou.
Saadé sai 5. kesäkuuta 1999 nimityksen Batrunin eparkian johtoon. Hän jäi eläkkeelle 16. tammikuuta 2012.
Ob(Servant)

| Ob(Servant) Psycroptic |
| --- | --- | --- |

Studioalbumin tiedot
 Äänitetty : maalis–toukokuu 2008
 Julkaistu: 26. syyskuuta 2008
 Tuottaja(t): Joe Haley & Psycroptic
 Tyylilaji: tekninen death metal
 Kesto: 49.47
 Levy-yhtiö: Nuclear Blast
Psycropticin muut julkaisut
| Symbols of Failure 2006 | Ob(Servant) 2008 | Initiation (live) 2010 |
Ob(Servant) on Psycropticin kolmas studioalbumi, joka julkaistiin 26. syyskuuta 2008.
Kappaleet

Kaikki kappaleet sanoittanut David Haley.
Ob(Servant) – 3.23
A Calculated Effort – 6.30
Slaves of Nil – 6.01
The Shifting Equilibrium – 4.27
Removing the Common Bond – 6.00
Horde in Devolution – 5.21
Blood Stained Lineage – 4.54
Immortal Army of One – 5.11
Initiate – 8.00
Kappaleet > Tour edition bonuskappaleet

"Behind The Crooked Cross" (Slayer Cover)
"Dawn Of The Angry" (Morbid Angel Cover)
"A Calculated Effort" (live)
"Immortal Army Of One" (live)
"Ob(Servant)" (live)
Kappaleet > USA Bonus DVD

"Video Diary "Making of Ob(Servant)"
"Live Footage from Amsterdam 2006"
"Live Footage from New Zealand in 2008"
Kokoonpano

Jason Peppiatt – laulu
Joe Haley – kitara, äänittäjä
Cameron Grant – basso
David Haley – rummut
Logan Mader – miksaaja
Raymond Swanland – grafiikka
Scott Mellor – layout
Arvostelut

Imperiumi: 7/10
The Metal Observer: 7/10
Soundi:
Aiheesta muualla

Ob(Servant) Discogsissa. (englanniksi)
Albumi Ob(Servant) Encyclopaedia Metallum -sivustolla (englanniksi)
Oceansize

| Oceansize |
| --- | --- |
 Oceansize soittamassa Fremantlessa, 2009
Tiedot
Toiminnassa:  1998–2011
Tyylilaji:  new prog, post-rock, progressiivinen rock
Kotipaikka:  Manchester
Laulukieli:  englanti
Entiset jäsenet:  Mike Vennart, kitara, laulu (1998–2011)  Steve Durose, kitara, taustalaulu (1998–2011)  Richard Ingram, kitara, kosketinsoitin (1998–2011)  Steven Hodson, bassokitara, kosketinsoitin (2006–2011)  Mark Heron, rummut (1998–2011)  Jon Ellis, bassokitara, kosketinsoitin (1998–2005) 
Levy-yhtiö:  Beggars Banquet   Superball Music  
Aiheesta muualla
Kotisivut
Infobox OKNimi-testi OK: 
Oceansize oli manchesterilainen progressiivinen- / taiderock -yhtye. Se toimi vuosina 1998–2011, julkaisten neljä studioalbumia: Effloresce (2003), Everyone into Position (2005), Frames (2007) ja Self Preserved While the Bodies Float Up vuodelta 2010. Studioalbumien lisäksi yhtye julkaisi viisi EP:tä ja seitsemän singleä.
Viimeinen tunnettu kokoonpano

Mike Vennart – kitara, laulu
Steve Durose – kitara, laulu
Richard "Gambler" Ingram – kitara, koskettimet
Steven Hodson – basso, koskettimet, symbaalit
Mark Heron – rummut, perkussiot
Viimeinen tunnettu kokoonpano > Entiset Jäsenet

Jon Ellis – basso, koskettimet
Diskografia > Studioalbumit

Effloresce (2003,  Beggars Banquet)
Everyone into Position (2005,  Beggars Banquet)
Frames (2007,  Superball Music)
Self Preserved While the Bodies Float Up (2010,  Superball Music)
Diskografia > EP:t

Amputee (1999,  omakustanne)
A Very Still Movement (2001,  Soviet Union)
Relapse (2002,  Beggars Banquet)
Music for Nurses (2004,  Beggars Banquet)
Home & Minor (2009,  Superball Music)
Diskografia > Singlet

"Saturday Morning Breakfast Show" (1999) (7" vinyyli)
"One Day All This Could Be Yours" (2003) (CD/10" vinyyli)
"Catalyst" (2003)
"Remember Where You Are" (2003) (CD/7" vinyyli)
"Catalyst" (2003) (CD/7" vinyyli)
"Heaven Alive" (2005) (CD/7" vinyyli)
"New Pin" (2006) (CD/7" vinyyli)
"Walking in the Air" (cover-versio) (2007) (ilmainen joulusingle, internet-lataus)
"SuperImposer" (2010) (7" vinyyli/digitaalinen lataus)
Diskografia > Musiikkivideot

"Catalyst" (2003)
"New Pin" (2006)
"Legal Teens" (2009)
"SuperImposer" (2010)
Aiheesta muualla

Kotisivut
MySpace -sivusto
[http://www.seth-design.com (Arkistoitu – Internet Archive) Everyone into Position -albumin Artwork
Paul-Anders Simma

| Paul-Anders Simma> Henkilötiedot |
| --- | --- |
Syntynyt: 27. syyskuuta 1959 (ikä 65) Kaaresuvanto
Ammatti:  ohjaaja
Ohjaaja
Aktiivisena:  1992–
Aiheesta muualla
IMDb 
Elonet
Paul-Anders Simma (s. 27. syyskuuta 1959 Kaaresuvanto) on suomensaamelainen elokuvaohjaaja.
Kun norjalaisen Nils Gaupin Tiennäyttäjä (1987) oli ensimmäinen saamelainen pitkä elokuva, Simman elokuva Sagojogan ministeri (1997) oli toinen. Tämän jälkeen saamenkielisiä pitkiä elokuvia ei ole valmistunut. Sagojogan ministeri on veijarikomedia vankikarkurista, joka saapuu pieneen lappalaiseen Norjan, Suomen ja Ruotsin risteyspisteessä sijaitsevaan kylään. Häntä erehdytään luulemaan Suomen hallituksen ministeriksi. Mies käyttää erehdystä hyväkseen saavuttaakseen luottamusta kyläläisten keskuudesta.
Simma on opiskellut elokuvan tekoa Tukholman Dramatiska institutetissa. Hänen saamelaispojan ensimmäisestä tansseissa käynnistä kertova lyhytelokuvansa Let’s Dance (1992) voitti Risto Jarva -palkinnon Tampereen lyhytelokuvajuhlilla 1992. Tämän lisäksi Simma on tehnyt muun muassa dokumenttielokuvan Antakaa meille luurankomme (1999), joka kertoo saamelaisaktivisti Nils Sombystä, joka yritti saada esi-isiensä luurangot takaisin kotiseudulle. Elokuva voitti pääpalkinnon dokumenttielokuvien sarjassa Lyypekin pohjoismaisten elokuvien päivillä vuonna 1999.
Paholaisrausku

| Paholaisrausku |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Myliobatiformes
Heimo::  Kotkarauskut Myliobatidae
Alaheimo::  Mobulinae
Suku::  Mobula
Laji::  birostris
Kaksiosainen nimi
 Mobula birostris  (Walbaum, 1792) 
Katso myös
   Paholaisrausku Wikispeciesissä   Paholaisrausku Commonsissa 
Infobox OKNimi-testi OK: 
Paholaisrausku (Mobula birostris, ent. Manta birostris) on suurin rauskulaji. Sen suun molemmilla puolilla on rintaevistä kehittyneet sarveismuodostumat, joista nimi johtuu. Sen ajateltiin aiemmin kuuluneen omaan Manta-sukuunsa, mutta DNA-tutkimukset ovat osoittaneet sen ja toisen Manta-sukuun kuuluneen lajin Manta alfredin olevan osa Mobula-sukua.
Koko ja ulkonäkö

Paholaisrausku voi kasvaa 9,1 metriä pitkäksi ja painaa jopa 3 000 kilogrammaa. Normaalipituus on 3,8–4,6 metriä.
Suuresta koostaan huolimatta paholaisrausku on rauhallinen jätti, eikä ihmisten tarvitse pelätä sitä. Paholaisrausku on selkäpuoleltaan musta ja vatsapuoleltaan yleensä vaalea. Vatsapuolella on tumma pilkku- ja läiskäkuvionti, jota käytetään rauskun tunnistamiseen, sillä kuvio on hyvin yksilöllinen. Tavataan myös paholaisrauskuja, joiden vatsan pääväritys on tumma ja kuviointi vaalea.
Ravinto

Paholaisrauskujen pääravintoa on plankton.
Levinneisyys ja elinympäristö

Paholaisrauskuja tavataan trooppisissa vesissä, yleensä koralliriuttojen läheisyydessä. Paholaisrauskut hyödyntävät koralliriuttojen puhdistusasemia, joissa puhdistajakalat puhdistavat rauskun loisista, saaden näistä oman ravintonsa.
Pankkienväliset viitekorot

Pankkienväliset viitekorot ovat keino ohjata rahamarkkinoiden yleistä korkotasoa keskuspankin diskonttokorkojen sijaan. Keskuspankki osallistuu muiden pankkien kanssa viitekorkomarkkinoille lainaamalla pankeilta tai pankeille rahaa, jolloin keskuspankkirahan tarjonnan vahvistuessa rahapolitiikka kevenee. Jos keskuspankki lainaa rahaa pankeilta, keskuspankkirahan tarjonta heikkenee ja rahapolitiikka kiristyy.
Pankkienväliset viitekorot liittyvät rahapoliittisesti valuuttaan, jolla korkokauppa käydään, koska saman rahan korkokanta tasoittuu.
Pak

Pak voi tarkoittaa seuraavia:
Paakkolan seisake, Pak
paketti(a), lyhenne pak tai pkt
Pakistan, maatunnus PAK
PaK 38, Pak 40, Pak 43 ja PaK 80, saksalaisia panssarintorjuntatykkejä
Pak-nimisiä henkilöitä

Jung H. Pak, yhdysvaltalainen historioitsija ja tietokirjailija
Pak Chol-Min (s. 1982), pohjoiskorealainen judoka
Pak Doo-Ik (s. 1942), pohjoiskorealainen jalkapalloilija
Pak Hon-yong (1900–1955), korealainen kommunisti, itsenäisyystaistelija ja poliitikko
Pak Hyon Suk (s. 1985), pohjoiskorealainen painonnostaja
Pak Kil-yon (s. 1942/1943), pohjoiskorealainen diplomaatti ja poliitikko
Pak Se-ri (s. 1977), eteläkorealainen golfaaja
Pak Song-chol (1913–2008), pohjoiskorealainen poliitikko, pääministeri 1976–1977
Pak Song-chol (s. 1984), pohjoiskorealainen kestävyysjuoksija
Pak Ui-chun (s. 1932), pohjoiskorealainen poliitikko ja diplomaatti, ulkoministeri 2007–2014
Pak Yong-mi (s. 1991), pohjoiskorealainen vapaapainija ja maailmanmestari
Oceans (Pearl Jamin kappale)

| ”Oceans” Pearl Jam |
| --- | --- | --- |

Singlen tiedot
 Albumilta: Ten
 Äänitetty : 1991
 Julkaistu: 7. joulukuuta 1992
 Tuottaja(t): Pearl Jam, Rick Parashar
 Tyylilaji: grunge
 Kesto: 02.41
 Levy-yhtiö: Epic
Pearl Jamin muut singlet
| ”Jeremy” 1992 | ”Oceans” 1992 | ”Go” 1993 |
”Oceans” on yhdysvaltalaisen rockyhtyeen Pearl Jamin kappale ja neljäs single yhtyeen vuonna 1991 julkaistulta esikoisalbumilta Ten. Laulun sanoitus on yhtyeen laulajan Eddie Vedderin, sävellys on Vedderin, kitaristi Stone Gossardin ja basisti Jeff Amentin yhteistyötä. Kappaleen remix-versio on julkaistu ”Even Flow” -singlellä ja Tenin uusintapainoksella vuonna 2009.
”Oceans” on soitettu avoimella D-virityksellä. Kappale poikkeaa musiikillisesti ja tekstillisesti muista Tenin kappaleista. Vuonna 1994 Bass Playerin haastattelussa Ament kertoi, että kun he valitsivat kappaleita Tenille, he ajattelivat, että on tärkeää valita myös oudompia hetkiä kuten Oceans, joka mahdollisti toisenlaisille musiikillisille alueille matkaamisen.
Sanoitus

”Oceansin” sanoitusta inspiroi Vedderin mieltymys surffaamiseen. Kappaleen jälkeen MTV Unpluggedissa vuonna 1992 Vedder sanoi: "[se oli] pikku rakkauslaulu jonka kirjoitin surffilaudastani ... ei, oikeasti se oli eräälle Beth-nimiselle jonka toivottavasti näen huomenna."
Julkaisu

”Oceans” julkaistiin kansainvälisillä markkinoilla vuonna 1992, mutta Yhdysvalloissa vasta 27. kesäkuuta 1995. Single saavutti Top30-sijoituksen Alankomaissa ja kohtuullisen Top20-sijoituksen Uudessa Seelannissa.
Musiikkivideo

Kappaleen musiikkivideon ohjasi Josh Taft, joka oli aiemmin ohjannut myös ”Aliven” ja ”Even Flown” musiikkivideot. Video kuvattiin Havaijilla syyskuussa 1992. Musavalkoisella videolla on näkymiä yhtyeestä ja muista ihmisistä Havaijilla ja muun muassa Vedder surffaamassa, ihmisiä uimassa ja juoksemassa ja pieniä koneita lentämässä. Videolla nähdään myös otteita War Memorial Gymnasiumissa Mauilla kuvatusta esiintymisestä. Videota ei julkaistu Yhdysvalloissa ollenkaan. Video on Touring Band 2000 -DVD:n bonussisältönä.
Live-esitykset

”Oceans” esitettiin yleisölle ensimmäisen kerran Off Ramp Caféssa Seattlessa 17. toukokuuta 1991. Sen jälkeen sitä on soitettu keikoilla yli 70 kertaa. Pearl Jam esitti kappaleen myös vuoden 1992 MTV Unplugged -sessiossa, mutta sitä ei näytetty ohjelmassa. Liveversioita kappaleesta on julkaistu useilla bootleg-levyillä ja Live in NYC 12/31/92 -albumilla. Kappale on myös Tenin uudelleenjulkaisun MTV Unplugged DVD:llä.
Kappaleet

Oceans – 2.44 (säv. Gossard, Ament, Vedder)
Why Go (live) – 3.30 (säv. Ament, Vedder)
Deep (live) – 4.24 (säv. Gossard, Ament, Vedder)
Alive (live) – 5.46 (säv. Gossard, Vedder)
Live-esitykset VARA Radio, 8. kesäkuuta 1992, Pinkpop Festival, Alankomaat
Aiheesta muualla

Sanoitus Pearl Jamin kotisivuilla
Pearl Jam
| --- | --- |
Studioalbumit::   Ten  Vs.  Vitalogy  No Code  Yield  Binaural  Riot Act  Pearl Jam  Backspacer  Lightning Bolt  Gigaton  Dark Matter 
Livealbumit ja kokoelmat::   Live on Two Legs  Official Bootlegs  Lost Dogs  Live at Benaroya Hall  Rearviewmirror: Greatest Hits 1991–2003  Live in NYC 12/31/92  Live at Easy Street  Live at the Gorge 05/06 
Videot::   Single Video Theory  Touring Band 2000  Live at the Showbox  Live at the Garden  Immagine In Cornice 
Muuta::   Pearl Jam Twenty
Paula Hahtola

Paula Hahtola (s. 1937 Orivesi) on suomalainen kirjailija ja lääkäri.
Hahtola on työskennellyt lääkärinä Tampereen yliopistollisessa sairaalassa. Eläkkeelle jäätyään hän on kirjoittanut sekä opiskellut kirjoittamista Oriveden Opistossa ja Viita-akatemiassa. Esikoisromaanillaan Salpalinja Hahtola voitti Atenan ja Parnasson Suuren proosakilpailun vuonna 2008, ja seuraavana vuonna teos oli ehdolla Helsingin Sanomien kirjallisuuspalkinnon saajaksi. Vuonna 2013 Hahtolalta ilmestyi romaani Aita.
Hahtolan kustantaja on Atena Kustannus.
Pekka Niemelä (professori)

Pekka Juhani Niemelä (s. 8. heinäkuuta 1949 Merijärvi) on Turun yliopiston biodiversiteetti- ja ympäristötutkimuksen professori emeritus. Hän on ekologian, metsäeläintieteen, metsähistorian ja metsäpatologian asiantuntija.
Niemelä kirjoitti ylioppilaaksi Ylivieskan yhteiskoulussa 1968, valmistui filosofian kandidaatiksi Turun yliopistossa 1974, filosofian lisensiaatiksi 1976 ja väitteli filosofian tohtoriksi 1983 Turun yliopistossa.
Työuransa Niemelä aloitti Turun yliopiston eläintieteen assistenttina 1976–1984 ja yliopistosta hän siirtyi Suomen Akatemian nuoremmaksi tutkijaksi vuosiksi 1984–1989. Metsäntutkimuslaitoksen erikoistutkijana hän työskenteli 1989–1995 ja toimi Joensuun yliopiston metsätaloudellisen ympäristönhoidon ja monikäytön professorina 1995–1996. Joensuun yliopiston metsänsuojelun professorin virkaa Niemelä hoiti 1996–2008 ja Turun yliopiston biodiversiteetti- ja ympäristötutkimuksen professorina hän oli 2008–2014. Helsingin yliopiston eläintieteen dosentiksi hänet nimitettiin 1986 ja Turun yliopiston ekologian dosentiksi 1988. Yhdysvaltalaisen Michiganin valtionyliopiston vierailevana professorina Niemelä toimi 1991–1992.
Päätyönsä ohessa Niemelä on toiminut Metsäntutkimusjärjestöjen kansainvälisen liiton (IUFRO) -järjestön jaoston varapuheenjohtajana 1992–1996 ja puheenjohtajana 1996–1997. Suomen metsätieteellisen seuran varapuheenjohtajana hän toimi 2006–2008 ja seuran metsäbiologian kerhon puheenjohtajana 1997–2000.
Pauli Vaalas

Pauli Oskar Gunnar Vaalas, sukunimi vuoteen 1930 Widell (12. lokakuuta 1906 Tampere – 8. joulukuuta 1985 Helsinki) oli suomalainen kustannusliikkeen johtaja ja uskonnollinen kirjailija.
Pauli Vaalaksen vanhemmat olivat Johan Oskar Widell ja Pauliina Jääkäri. Hän oli naimisissa Olga Minna Maria "Maija" von Bellin (1906–1979) kanssa.
Vaalas toimi 1938–1957 Suomen Lähetysseuran kustannusliikkeen johtajana.
Vaalas on sanoittanut Suomen evankelis-luterilaisen kirkon virsikirjan virren 162 Kristus-kuningas.
Teoksia

Pyhällä tiellä 1893-1933 : Turun nuorten miesten kristillisen yhdistyksen 40-vuotisjuhlajulkaisu ; toim. Pauli Vaalas. Turun nuorten miesten kristillinen yhdistys, Turku 1933
Haavoitettu käsi : kolme kertomusta ; toim. Pauli Vaalas. Suomen lähetysseura, Helsinki 1945
Maan ääriin ; kirj. Walde Kivinen, Pauli Vaalas. Suomen lähetysseura, Helsinki 1945, 3. painos 1953
Angolo, Afrikan lapsi : kuvasarja lapsille lähetyskentälle ; kuvitus Kirsti Liimatainen. Suomen lähetysseura, Helsinki 1949, 5. painos 1956
Tämän hetken lähetysongelmia viimeaikaisten konferenssien valossa. Suomen lähetysseura, Helsinki 1953
Jumalan ihme : joulutervehdys. Helsingin diakonissalaitos, Helsinki 1957
Maassa rauha : joulutervehdys. Helsingin diakonissalaitos, Helsinki 1959
Täyttymyksen hetki : joulutervehdys. Helsingin diakonissalaitos, Helsinki 1960
Lapsi on meille syntynyt : joulutervehdys. Helsingin diakonissalaitos, Helsinki 1961
Ikkuna iäisyyteen : joulutervehdys. Helsingin diakonissalaitos, Helsinki 1963
Ja tapahtui niinä päivinä : joulutervehdys. Helsingin diakonissalaitos, Helsinki 1964
Jumalan seuraaja. Tekijä, Helsinki 1966
Onko hänelle sijaa? : joulutervehdys. Helsingin diakonissalaitos, Helsinki 1968
Laulujen lähteillä : hengellisiä lauluja ja virsiä -kokoelman vaiheita ja tekijöitä. Suomen lähetysseura, Helsinki 1973
Diakonissa Hia Björkenheimin elämä. Kirjapaja, Helsinki 1975
Yhden asian mies : Carl Gustaf Olsoni, eräs diakonian uranuurtaja. Kirjaneliö, Helsinki 1982
Paul Nummelin

Paul Jakob Gabriel Nummelin (1911 – 1948) oli suomalainen kirjailija.
Nummelinin kirjan Hyvästi, Maaria novellit käsittelivät 1930-luvun lamakaudella aikuistuneen työläissukupolven kokemuksia.
Teoksia

Hyvästi, Maaria : novelleja.    Työväen kirjarengas, Lappeenranta 1947
Pekka Niemi

Pekka Niemi -nimisiä suomalaisia henkilöitä ovat:
Pekka Niemi (1909–1993), maastohiihtäjä ja olympiamitalisti
Pekka Niemi (s. 1948), psykologian professori
Pekka Niemi (s. 1952), painonnostaja ja olympiamitalisti
Pekka Niemi (s. 1981), koripalloerotuomari
Pekka Niemi (s. 1990), pyöräsuunnistaja
Pekka Niemi (1938–1997), yrittäjä ja yritysjohtaja, teollisuusneuvos
Pekka Niemi, muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekka Niemi”, voi hakea sivunnimihaulla, laajalla sivunnimihaulla tai tekstihaulla.
Pajarit

Venäläisiä pajareita 1500–1600-luvun asuissa.
Pajarit eli bojaarit (ven. боярин, bojarin, ’ylimys’) olivat Venäjän ylimmän ruhtinaallisen palvelusluokan jäseniä ennen Pietari Suuren aikaa. Pietari Suuri lakkautti pajarien neuvoston eli pajariduuman vuonna 1711. Pajarit toimivat sotureina ja hallitsijan neuvonantajina.
Pajari-nimitystä käytettiin myös muun muassa Unkarin ja Romanian alueella.
Pajarien alkuperä

Venäläiset pajarit on perinteisesti jaettu kolmeen eri kategoriaan:
rurikilaiset ruhtinaat (muun muassa suvut Šuiski, Vorotonski ja Repnin)
Liettuan ja Kultaisen Ordan ruhtinaat, joiden väitettiin polveutuvan itse Tšingis-kaanista (muun muassa suvut Belsk ja Mstilavski)
ikivanha moskovalainen aateli, joka on palvellut suuriruhtinaita 1300-luvulta lähtien (muun muassa suvut Romanov, Godunov ja Šeremetjev)
Aiheesta muualla

Kuvia tai muita tiedostoja aiheesta Pajarit Wikimedia Commonsissa
Paul-Eric Westman

Paul-Eric Viktor Westman (21. maaliskuuta 1887 Kirkkonummi – 26. toukokuuta 1958) oli suomalainen maanviljelijä ja tietokirjailija.
Westmanin vanhemmat olivat agronomi, kunnallisneuvos Viktor Selim Westman (1857–1929) ja Edla Johanna Svensson (1862–1940). Hän pääsi ylioppilaaksi 1905 Helsingin ruotsalaisesta normaalilyseosta ja opiskeli Helsingin yliopistossa oikeustiedettä ja maa- ja metsätaloutta.
Westman oli maanviljelijänä ja kartanonomistajana Kirkkonummella (omisti siellä Jeggarsin maatilan) sekä Inkoossa. Hän oli naimisissa vuodesta 1918 Helny Nykoppin kanssa. Westman toimi Kirkkonummella kunnalislautakunnan ja verotuslautakunnan puheenjohtajana.
Paul-Eric Westmanin veljiä olivat Inkoon kunnaneläinlääkäri Ola Westman ja pastori, Suomen eläinsuojeluyhdistyksen puheenjohtaja Tor Westman.
Julkaisuja

Fröodling av röd- och alsikeklöver. Söderström, Helsingfors 1917, suomeksi nimellä Puna- ja alsikeapilan siemenviljelys. Otava 1920
Pekka Niemelä

Pekka Niemelä
Pekka Niemelä (s. 1. syyskuuta 1974 Helsinki) on entinen suomalainen mäkihyppääjä ja maajoukkuevalmentaja.
Niemelä kuului joukkuekilpailun hopeaa saaneeseen Suomen joukkueeseen Reit im Winklin junioreiden MM-kilpailuissa 1991.
Niemelä aloitti valmentajan uransa Puijon Hiihtoseurassa 1997. Vuodesta 2002 alkaen hän valmensi neljä vuotta menestyksekkäästi Noriaki Kasaita ja japanilaista yritysjoukkuetta Team Tsuchiyaa. Vuosina 2006–2010 hän toimi Ranskan maajoukkueen päävalmentajana ja vuosina 2010–2014 Suomen maajoukkueen päävalmentajana. Vuosina 2014-2018 hän toimi Turkin mäkihyppymaajoukkueen päävalmentajana. Syksyllä 2018 hän siirtyi Team China mäkihyppyjoukkueen päävalmentajaksi. Kesällä 2019 Niemelän yritys Puijo Peak Oy valittiin kehittämään ja vastaaamaan Puijon matkailualueesta.
Pallonivelnukke

Tyttö ja keskikokoinen pallonivelnukke.
Pallonivelnuken ranne- ja kyynärnivelet.
Pallonivelnukke (engl. ball-jointed doll, BJD) on nukke, jonka raajat on kiinnitetty pallonivelillä. Ne valmistetaan yleensä hartsista. Pallonivelet jäljittelevät ihmisnivelten toimintaa varsin tarkasti ja nuket ovatkin verrattain korrekteja anatomialtaan. Pallonivelnuket ovat valmistusprosessin monimutkaisuuden vuoksi kalliita ja ne ovat enemmän koriste- ja taide-esineitä kuin leikkikaluja. Pallonivelnuket vaihtelevat kooltaan minikokoisesta (10–15 cm korkea) noin metrin mittaiseen. Suosituimmat koot ovat 30–70 cm luokkaa.
Riippuen nuken koosta, mallista, erästä, työstöasteesta ja sen mukana tulevista lisätarvikkeista ja -osista pallonivelnukke voi maksaa uutena muutamasta sadasta eurosta jopa yli kahteen tuhanteen euroon. Suurin osa pallonivelnukeista valmistetaan Koreassa, Kiinassa ja Japanissa. Monilla nukkevalmistajilla on jälleenmyyjiä myös Euroopassa ja Yhdysvalloissa.